Tallinna lennujaamast väljuvaid lende kolmapäeva hommikul tühistatud ei ole. Kõik Tallinna  lennujaamast väljuma pidanud lennud on seni väljunud graafikujärgselt. Kuigi esialgu ennustati, et tuhapilv jõuab Eestisse öösel kell kolm, pole prognoos täitunud. Uute andmete kohaselt peaks Eesti osaliselt pilvega kattuma kella üheksaks hommikul. Meieni jõudev tuhapilv on aga spetsialistide selgituse järgi nii madala kontsentratsiooniga, et lennukite liikumist see ei sega.